
      Общинска администрация - Белица информира населението на общината, че стартира проект  „Реконструкция и рехабилитация на улична мрежа в населени места на територията на община Белица“ .
Проекта ще се реализира, съгласно сключен Договор №01/07/2/0/00481 от 12.10.2017г. за безвъзмездна финансова помощ  по подмярка 7.2„Инвестиции в създаването, подобряването или разширяването на всички видове малка по мащаби инфраструктура“ от Програмата за развитие на селските райони 2014-2020г./ПРСР/, подкрепена от Европейския земеделски фонд за развитие на селските райони/ЕЗФРСР на стойност 1 893928.05 лв.

 1. Основна цел на проектното предложение.
           Основна цел на настоящото проектно предложение е подобряване на качеството на живот в община Белица и постигане на социално-икономическо развитие, чрез осигуряване на достъпа на населението до работни места и публични услуги, посредством подновена улична мрежа. 

2.Продължителност на проекта – 24 месеца от датата на подписване на договора.

3.Описание на проекта
          Настоящото проектно предложение включва благоустрояване на уличната мрежа, както следва:
- Ул. "Иван Алексов"- гр. Белица ;
- Ул. "Даме Груев"- гр. Белица;
- Ул. "9-ти септември"- гр. Белица;
- Ул. "Равен"- гр. Белица;
- Ул. "Симеон Кавракиров",- гр. Белица;
- Улица от "О.Т. 124 до О.Т. 35"- с. Бабяк;
- Улица от "О.Т. 36 до О.Т. 110"- с. Бабяк;
- Улица от "О.Т. 42 до О.Т. 44"- с. Дагоново;
- Улица от "O.T. 41 до О.Т. 19"- с. Горно Краище;
- Улица от "O.T. 23 до О.Т. 59"- с. Горно Краище;
- Улица от "O.T. 113 до O.T. 192"- с. Горно Краище;
- Улица "20-та"- с. Краище;
- Улица от "О.Т. 162а до О.Т. 134" - с. Краище;
- Улица от "O.T. 221 до O.T. 110a" - с. Краище.
      
         Улиците, предвидени за реконструкция в проекта обслужват населените места –
гр. Белица, с. Бабяк, с. Краище, с. Дагоново и с. Горно Краище.

Чрез инвестицията ще се подобри жизнената среда и качеството на живот в общината, което ще допринесе за задържане на живущото там население, за привличане на повече туристи и постоянно пребиваващи; ще се намалят  емиграционните процеси и ще се създадат условия, които биха могли да привлекат инвеститорите, което пък ще доведе до икономически растеж и повишаване на привлекателността за живеене в района.

Проект  „Реконструкция и рехабилитация на улична мрежа в населени места на територията на община Белица“, финансиран от Програма за развитие на селските райони, съфинансирана от Европейския съюз чрез Европейския земеделски фонд за развитие на селските райони.

